સોલા સેન્ટોસા ગ્રીનલેન્ડમાં રહેતા બ્રિજરાજસિંહ ગોહિલ અને વિવેક પંચાલ સાથે ભાગીદારીમાં રેમ્બો પુલ સાઈડ કેફે એન્ડ લોન્ચ કેફે ચલાવે છે. ગુરુકુલ શ્યામ સુંદર રો હાઉસમાં રહેતો દેવદત્ત શાહ વિવેક પંચાલનો મિત્ર હોવાથી કેફે શરૂ થયું ત્યારથી અવાર નવાર આવતો હતો અને પોતાનો રોફ જમાવતો હતો. શનિવારે રાતે દેવદત્ત કેફેમાં બેઠો હતો ત્યારે તેના મોબાઈલ ઉપર ફોન આવતાં તેણે મેનેજર જાનબક્ષને મ્યુઝિક સિસ્ટમ બંધ કરવા કહ્યું હતું. જાનબક્ષે મ્યુઝિક બંધ કરવાની ના પાડી દેતાં દેવદત્ત ઉશ્કેરાઇ ગયો હતો અને માથાકૂટ શરૂ કરી હતી તે સમયે દેવદત્ત હુક્કાબારમાંથી જતો રહ્યો હતો.